alexandrainst/scandi-wiki huggingface dataset:
Bronseblomsterfluer

bronseblomsterflue
 Ferdinandea aurea
 Ferdinandea ruficornis

Bronseblomsterfluer (slekten Ferdinandea) er en gruppe av fluer som tilhører familien blomsterfluer (Syrphidae). Slekten omfatter snaut 20 arter, én av dem forekommer i Norge.

Utseende 
Middelsstore (7-12 mm), bronsefargede blomsterfluer. De kan minne om den store slekten urteblomsterfluer, Cheilosia, men kjennes på at kroppen har tydelig metallglans, og på de to svarte flekkene i vingene. Scutellum er gulbrunt. Ansiktet er oransje eller brunlig, med en markert knøl ("nese") i midten. Antennene er mer eller mindre lyse. Fasettøynene er tett kledte med lyse hår. Thorax har mer eller mindre tydelige, lyse lengdestriper av bestøvning, og tallrike lange, mørke børster langs sidene. Beina er oransje og svarte, slanke. Vingene er glassklare bortsett fra to små, svarte tverrflekker nær midten. Bakkroppen er kledt med korte, gulaktige hår.

Levevis 
Larvene utvikler seg i sevjeutfloder på løvtrær. Slike utfloder oppstår der treet er skadet, for eksempel ved angrep av larvene til løvtredreper (Cossus cossus). Larvene kan også finnes i morkne, råtnende røtter. Disse fluene finnes helst i litt eldre løvskoger, men den vanlige arten bronseblomsterflue kan påtreffes mange ulike steder. Den besøker gjerne blomster. De flyr i  mai-august.

Utbredelse 
Slekten er utbredt i Holarktis og Sørøst-Asia. I Europa er det tre arter.

Systematisk inndeling med nordiske arter 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Rhingiini 
 slekten bronseblomsterfluer, Ferdinandea Rondani, 1844
 Ferdinandea aurea – Sør-Europa
 bronseblomsterflue, Ferdinandea cuprea (Scopoli, 1763) – utbredt Sør-Norge
 Ferdinandea ruficornis (Fabricius, 1775) – ikke funnet i Norge, utbredt i Sør-Sverige

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk Entomologisk forening – for deg som vil lære mer om insekter.

Blomsterfluer
Tovinger formelt beskrevet i 1844
Småblomsterfluer (Pelecocera)

tørrmarksmåblomsterflue

Småblomsterfluer (slekten Pelecocera) er en gruppe av fluer som tilhører familien blomsterfluer (Syrphidae). Slekten omfatter bare én art, tørrmarksmåblomsterflue, som også finnes i Norge.

Systematisk inndeling med nordiske arter 
Mange inndelinger regner artene i slekten Chamaesyrphus til Pelecocera.

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Rhingiini 
 slekten småblomsterfluer, Pelecocera Meigen, 1822 – bare én art
 tørrmarksmåblomsterflue, Pelecocera tricincta Meigen, 1822 – langs kysten i Sør-Norge, men ikke vanlig

Referanser

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk Entomologisk forening – for deg som vil lære mer om insekter.

Blomsterfluer
Jihad Jane

Colleen R. LaRose (født 1963) kjent under pseudonymene Jihad Jane og Fatima LaRose er en kvinne fra USA som er siktet for drapsplaner mot Lars Vilks. Amerikanske myndigheter mener hun har brukt Internett til å forsøke å rekruttere attentatmenn. Også 7 andre personer er pågrepet i Irland og under etterforskning i saken, som ble offentliggjort 9. mars 2010.

LaRose er født i Michigan og er bosatt i Montgomery County i Pennsylvania.

Personer fra USA involvert i terroraktivitet
Personer fra Detroit
Fødsler i 1963
Islamister fra USA
Personer dømt for terrorisme
Northern Offshore

Northern Offshore  er et Bermuda-registrert riggselskap som jobber innenfor jack-up rigger, halvt nedsekbare rigger og boreskip. Største eier er John Fredriksen.

Flåte
Northern Producer
Energy Searcher
Energy Driller
Energy Endeavour
Energy Enhancer
Energy Exerter

Resultater
Northern Offshore fikk et resultat før skatt på 18,4 millioner dollar i fjerde kvartal 2009. 
Driftsinntektene var 69,2 millioner dollar.

De oppjekkbare riggene Energy Exerter og Energy Enhancer var i opplag i de tre månedene som avsluttet 2009. Boreskipet Energy Searcher fikk kontrakt.

Eksterne lenker
 Hjemmeside

Boreriggselskaper
John Fredriksen
Hurtigløp på skøyter under Vinter-OL 1960 – 10000 meter menn

10 000 meter hurtigløp på skøyter menn var en øvelse under Vinter-OL 1960. Øvelsen ble avholdt på Squaw Valley Olympic Skating Rink og for første gang i OL-historien på kunstis. Konkurransen som var den siste skøytedistansen ble avholdt tirsdag, 27. februar 1960.

30 skøyteløpere fra 15 nasjoner deltok i øvelsen.

Medaljevinnere

Rekorder 
Dette var gjeldende rekorder verdens og olympisk rekorder (i sekunder) før Vinter-OL i 1960.

(*) Rekorden ble satt på naturis.

(**) Rekorden ble satt på høyfjellsbane (mer enn 1 000 meter  over havet) og på naturis.

Først forbedret Kjell Bäckman verdensrekorden til 16.14,2. Så satte Knut Johannesen ny verdensrekord med 15.46,6 noe som var en forbedring på mer enn 45 sekunder fra rekorden før lekene.

Resultater

Eksterne lenker 
 
 Offisiell olympisk rapport 
  Speed Skating at the 1960 Squaw Valley Winter Games: Men's 10,000 metres  på Sports-reference.com/olympics
  Distance result: Olympic Winter Games 1960 · Men · 10.000 Meter Resultater på SpeedSkatingNews.info
   Results of the 1960 Olympic Winter Games 10,000 meters Men.
  Results Olympic Games 1959/1960 Men - 10000m : 27 Feb 1960 - Squaw Valley, CA på www.ISU.html.infostradasports.com
  Speed Skating - 1960 Olympic Games - Results Men's 10000 m - 27th February på The-Sports.org
   

Hurtigløp på skøyter under Vinter-OL 1960
Artikler i skøytesportprosjektet
Nana Mizuki

Nana Mizuki (水樹 奈々, Mizuki Nana, født 21. januar 1980) er en seiyū og sanger fra Niihama, Ehime i Japan.

Roller 
 Sister Princess – Aria 
 Shaman King – Tamao Tamamura
 Naruto – Hinata Hyuga
 Magical Girl Lyrical Nanoha – Fate Testarossa
 HeartCatch PreCure! – Tsubomi Hanasaki / Cure Blossom
 Rosario + vampire - Moka Akashiya (Outer)
 Cross Ange – Angelise Ikaruga Misurugi

Diskografi

Studioalbum 
 2001: Supersonic Girl 
 2002: Magic Attraction 
 2003: Dream Skipper 
 2004: Alive & Kicking 
 2006: Hybrid Universe 
 2007: Great Activity 
 2009: Ultimate Diamond
 2010: Impact Exciter
 2012: Rockbound Neighbors
 2014: Supernal Liberty
 2015: Smashing Anthems
 2016: Neogene Creation

Referanser

Eksterne lenker 
 
 
 
 

Japanske sangere
Personer fra prefekturet Ehime
Anime
Giancarlo Esposito

Giancarlo Giuseppe Alessandro Esposito (født 26. april 1958 i København i Danmark) er en italiensk-amerikansk skuespiller og regissør som har en italiensk far og afrikansk-amerikansk mor. 

På 1980-tallet spilte Esposito i små roller i filmer som Maximum Overdrive, King of New York og Trading Places og i TV-serier som Miami Vice og Spenser: For Hire. Esposito spilte rollen som FBI-agent Mike Giardello i TV-dramaserien Homicide: Life on the Street. Denne rollen gjenspeiler både hans svarte og italienske bakgrunn. Andre roller har vært i TV-serier som NYPD Blue, Law & Order, The Practice og Fallen Angels: Fearless. 

Han spilte også Gus Fring i serien Breaking Bad, og i oppfølgeren Better Call Saul. Han spilte også i TV-serien Once Upon a Time som «Sidney Glass» og som «det magiske speilet» fra eventyret om Snøhvit. Han hadde også roller i TV-seriene The Boys og The Mandalorian.

Filmografi 
 Rosignal (1981) som Kadett Captain J.C. Pierce
 Gjør det rette (1989) som Buggin' Out
 Harley Davidson and the Marlboro Man (1991) som Jimmy Jiles.
 Malcolm X (1992) som en av drapsmennene som myrdet Malcolm X.
 De mistenkte (1995) som Sersjant Jeffrey Rabin.
 Rabbit Hole (2010) som Auggie.
 Money Monster (2015) som som kaptein Marcus Powell.
 Maze Runner: Ildprøven (2015) som Jorge
 Jungelboken (2016) som Akela
 Maze Runner: The Death Cure (2018) som Jorge.

Referanser

Eksterne lenker 
 

Skuespillere fra USA
Regissører fra USA
Personer fra København
Personer fra New York City
Hurtigløp på skøyter under Vinter-OL 1960 – 5000 meter menn

5 000 meter hurtigløp på skøyter menn var en øvelse under Vinter-OL 1960. Øvelsen ble avholdt på Squaw Valley Olympic Skating Rink og for første gang i OL-historien på kunstis. Konkurransen som var den siste skøytedistansen ble avholdt torsdag, 25. februar 1960.

37 skøyteløpere fra 15 nasjoner deltok i øvelsen.

Medaljevinnere

Rekorder
Dette var gjeldende rekorder verdens og olympisk rekorder (i sekunder) før Vinter-OL i 1960.

(*) Rekordene ble satt på høylandsbane (mer enn 1 000 meter over havet) og på naturis.

Resultater

Eksterne lenker 
 
 Offisiell olympisk rapport 
 Speed Skating at the 1960 Squaw Valley Winter Games: Men's 5,000 metres  på Sports-reference.com
  Distance result: Olympic Winter Games 1960 · Men · 5.000 Meter Resultater på SpeedSkatingNews.info
   Results of the 1960 Olympic Winter Games 5000 meters Men.
  Results Olympic Games 1959/1960 Men - 5000m : 25 Feb 1960 - Squaw Valley, CA på www.ISU.html.infostradasports.com
  Speed Skating - 1960 Olympic Games - Results Men's 5000 m - 25th February på The-Sports.org
   

Hurtigløp på skøyter under Vinter-OL 1960
Artikler i skøytesportprosjektet
Snuteblomsterfluer

Rhingia borealis
 Rhingia campestris
 Rhingia rostrata

Snuteblomsterfluer (slekten Rhingia) er en gruppe av fluer som tilhører familien blomsterfluer (Syrphidae). Slekten omfatter nær 40 arter, to av dem forekommer i Norge.

Utseende 
Middelsstore (7-11 mm) blomsterfluer, forkroppen grå, bakkroppen mer eller mindre oransjebrun. De kjennes lett på at munnkanten foran er kraftig uttrukket til et "nebb" som er minst så langt som resten av hodet, gjerne lengre. Antennene er forholdsvis små og mer eller mindre oransje, fasettøynene nakne. Thorax er kledt med korte, mørke hår og har mer eller mindre tydelige, lyse lengdestriper av bestøvning på oversiden. Scutellum er mer eller mindre oransje. Bakkroppen er kort og bred, for det meste oransje-gulbrun, gjerne mørkere ved roten og ofte med en mørk midtstripe. Beina er slanke. Vingene er glassklare, vingemerket knapt markert.

Levevis 
Larvene utvikler seg i våt møkk, kanskje særlig kumøkk. De besøker gjerne blomster, med sin lange sugesnabel kan de nå nektar fra nokså dype blomster som er utilgjengelig for de fleste andre fluer.

Utbredelse 
Slekten forekommer i alle verdensdeler bortsett fra Antarktis og Australia. De fleste artene lever i Afrika og Asia.

Systematisk inndeling med nordiske arter 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Rhingiini 
 slekten snuteblomsterfluer, Rhingia Scopoli, 1763
 krumsnuteflue, Rhingia borealis Ringdahl, 1928 – en nordøstlig art, mangler på Sørlandet og Vestlandet
 rettsnuteflue, Rhingia campestris Meigen, 1822 – vanlig over hele Norge bortsett fra Finnmark
 Rhingia rostrata (Linnaeus, 1758) – fantes tidligere i Sverige, men er trolig utdødd der

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk Entomologisk forening – for deg som vil lære mer om insekter.

Blomsterfluer
Tovinger formelt beskrevet i 1763
Dyr formelt beskrevet av Giovanni Antonio Scopoli
Arun (Hulun Buir)

Arun (kinesisk: 阿荣旗; pinyin: Āróng Qí) er et banner (fylke) i byprefekturet Hulun Buir i den autonome region Indre Mongolia i Folkerepublikken Kina. 

Befolkningen var på  innbyggere i 1999.

Samferdsel
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.

Kinas riksvei 301 går fra Suifenhe i provinsen Heilongjiang via blant annet Mudanjiang, Harbin og Qiqihar til Manzhouli.

Referanser

Eksterne lenker 
 Lokalregjeringens hjemmesider

Bannere i Indre Mongolia
Corey Haim

Corey Haim (født 23. desember 1971 i Toronto, død 10. mars 2010 i Hollywood) var en kanadisk skuespiller, kjent fra filmer på 1980-tallet og som tenåringsidol.

Han slo igjennom med filmen Lucas i 1986 hvor han spilte mot blant andre Charlie Sheen og Winona Ryder. Haim ble best kjent for filmen The Lost Boys, hvor han spilte mot blant andre Kiefer Sutherland. Corey Haim gjorde flere forsøk på et comeback, uten suksess. Han var åpen om sitt narkotikamisbruk. Haim var forlovet med skuespiller Nicole Eggert, men de ble aldri gift.

Haim ble funnet død 10. mars 2010 i Hollywood i California. Han ble begravet en uke senere i Toronto, og det ble holdt en privat seremoni hvor om lag 200 mennesker var til stede. Obduksjonen viste at han døde av lungebetennelse.

Filmografi 
 The Edison Twins (1982) 
 Firstborn (1984) 
 Secret Admirer (1985) 
 Silver Bullet (1985) 
 A Time to Live (1985) 
 Murphy's Romance (1985) 
 Lucas (1986) 
 Roomies (1987) 
 The Lost Boys (1987) 
 Watchers (1988) 
 License to Drive (1988) 
 Dream a Little Dream (1989) 
 The Dream Machine (1990) 
 Fast Getaway (1991) 
 Prayer of the Rollerboys (1991) 
 Oh, What a Night (1992)
 The Double 0 Kid (1992) 
 Blown Away (1992)
 Anything for Love (1993) 
 Fast Getaway II (1994) 
 National Lampoon's Last Resort (1994) 
 Dream a Little Dream 2 (1995) 
 Life 101 (1995) 
 Snowboard Academy (1996) 
 Shooter on the Side (1996) 
 Fever Lake (1996) 
 Demolition High (1996) 
 Busted (1996) 
 Never Too Late (1997) 
 Demolition University (1997) 
 Merlin: The Quest Begins (1998) 
 Without Malice (2000) 
 The Back Lot Murders (2002) 
 Dickie Roberts: Former Child Star (2003)
 Universal Groove (2007)
 The Two Coreys (2007 – 2008) 
 Lost Boys: The Tribe (2008) 
 Crank: High Voltage (2009) 
 Shark City (2009) 
 New Terminal Hotel (2009)
 American Sunset (2009)
 Decisions (2010)

Referanser

Eksterne lenker 
 
 

Canadiske skuespillere
Personer fra Toronto
Fødsler i 1971
Dødsfall i 2010
Harry Liversedge

Harry Bluett Liversedge (født 21. september 1894, død 25. november 1951) var en amerikansk friidrettsutøver som deltok i de olympiske leker 1920 i Antwerpen og 1924 i Paris.

Remer vant en olympisk bronsemedalje i friidrett under Sommer-OL 1920 i Antwerpen. Han kom på tredjeplass i kulestøt, bak Ville Pörhölä og Elmer Niklander begge fra Finland.

OL-medaljer 
 1920  Antwerpen -  Bronse i friidrett, kulestøt   USA

Eksterne lenker 
 

Kulestøtere fra USA
Medaljevinnere under Sommer-OL 1920
Deltakere for USA under Sommer-OL 1920
Friidrettsutøvere under Sommer-OL 1920
Deltakere for USA under Sommer-OL 1924
Friidrettsutøvere under Sommer-OL 1924
Personer fra Amador County i California
Kurvhettebladbille

Kurvhettebladbille (Cryptocephalus exiguus) er en bille som tilhører familiegruppen bladbiller (Chrysomelidae). Den er utbredt i den palearktiske sone, fra Frankrike, østover til Japan.

Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har et mørkt, nesten svart, halsskjold (pronotum) og dekkvinger. Dekkvingene har regelmessig punktur, ordnet i langsgående rekker. Beina er lyse, gulbrune. Antennene er trådformet og lange i forhold til hva som er vanlig for andre bladbiller.

Både larvene og de voksne (imago) billene lever av å spise blad på næringsplanten. 

Kurvhettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Kurvhettebladbille Cryptocephalus exiguus – www.biol.uni.wroc.pl
 Kurvhettebladbille Cryptocephalus exiguus - Fauna Europaea
 Norsk Entomologisk forening

Bladbiller
Biller formelt beskrevet i 1792
Ischyroptera

Ischyroptera annulipes
 Ischyroptera bipilosa

Ischyroptera er en slekt av fluer som tilhører familien blomsterfluer (Syrphidae).

Utseende 
Ansiktet, som er hårete, har en tydelige midtknøl ("nese") og også en framskytende munnkant. Antennen er karakteristisk: de to innerste leddene er ganske små, det tredje leddet større, nesten trekantet, litt tilspisset mot ytterhjørnet, der det sitter en uvanlig tykk, hårete antennebørste (arista) som er omtrent dobbelt så lang som resten av antennen.

Utbredelse

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Rhingiini 
 slekten Ischyroptera Pokorny, 1887
 Ischyroptera annulipes Lindner, 1941
 Ischyroptera bipilosa Pokorny, 1887 – eneste art i Europa, finnes i Frankrike, Sveits og Italia

Kilder og litteratur 
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.

Eksterne lenker 
  
 www.syrphidae.com/ – the Syrphidae website

Blomsterfluer
Tovinger formelt beskrevet i 1887
Sogn og Fjordane Høgre

Sogn og Fjordane Høgre var partiet Høyres fylkesorganisasjon i Sogn og Fjordane. Organisasjonen ble dannet i forkant av stortingsvalget 1921, da endringene i valgordningen krevde en fastere organisering av Høyres valgarbeid. Den 10. november 2018 ble Sogn og Fjordane Høgre slått sammen med Hordaland Høyre til Vestland Høyre,  forut for fylkessammenslåingen den 1. januar 2019.

Høyrekvinnene hadde sin egen fylkesorganisasjon i Sogn og Fjordane fra 1955 til Høyrekvinners Landsforbund la ned sin egen organisasjon i 1994.

Sogn og Fjordane Unge Høgre ble stiftet i 1968.

Ledere

Stortingsrepresentanter 
Innvalgt for Høyre fra Sogn og Fjordane stortingsvalgkrets (etablert i 1921):

 Ingolf Elster Christensen (1922–1927)
 Paul Johan Takle (1931–1933)
 Anders Hammerseth (1937–1945)
 Paul Svarstad (1965–1973)
 Lars Lefdal (1977–1989)
 Dagfinn Hjertenes (1989–1993)
 Sverre J. Hoddevik (1997–2005)
 Bjørn Lødemel (2009–2017)
 Frida Melvær (2017–2021)
 Olve Grotle (2021–)

Referanser 

Høyres fylkesorganisasjoner
Politikk i Sogn og Fjordane
Politiske partier etablert i 1921
Hurtigløp på skøyter under Vinter-OL 1960 – 1500 meter menn

1 500 meter hurtigløp på skøyter menn var en øvelse under Vinter-OL 1960. Øvelsen ble avholdt på Squaw Valley Olympic Skating Rink og for første gang i OL-historien på kunstis. Konkurransen startet mandag, 26. februar 1960.

48 skøyteløpere fra 16 nasjoner deltok i øvelsen.

Medaljevinnere

Rekorder 
Dette var gjeldende rekorder verdens og olympisk rekord før Vinter-OL i 1960.

(*) Rekorden ble satt på naturis.

(**) Rekorden ble satt på høyfjellsbane (mer enn 1 000 meter over havet) og på naturis.

Resultater 
Jevgenij Grisjin som var den første skøyteløperen til å forsvare sin olympiske mestertittel på 500 meter klarte å gjenta bedriften på 1 500 meter ved på ny å vinne tittel på den øvelsen. I 1956 delte han tittelen med sin landsmann Jurij Mikhajlov. Denne gangen skjedde det samme med Roald Aas. Grisjin var den andre skøyteløperen til å vinne 2 gullmedaljer på 1 500 meter etter Clas Thunberg som vant i 1924 og 1928.

Eksterne lenker 
 
 Offisiell olympisk rapport 
 Speed Skating at the 1960 Squaw Valley Winter Games: Men's 1,500 metres  på sports-reference.com
  Distance result: Olympic Winter Games 1960 · Men · 1.500 Meter Resultater på SpeedSkatingNews.info
   Results of the 1960 Olympic Winter Games 1500 meters Men.
  Results Olympic Games 1959/1960 Men - 1500m : 26 Feb 1960 - Squaw Valley, CA på www.ISU.html.infostradasports.com
  Speed Skating - 1960 Olympic Games - Results Men's 1500 m - 26th February på The-Sports.org
   

Hurtigløp på skøyter under Vinter-OL 1960
Artikler i skøytesportprosjektet
Linderud Idrettslag

Linderud Idrettslag (stiftet 13. desember 1967) er et fleridrettslag lokalisert på Linderud i Oslo. Idrettslagets hjemmearenaer er Linderudhallen og Linderud kunstgress. Ved kunstgressbanen ligger også klubbhuset. Klubben har grupper innen idrettene fotball, håndball, friidrett, mosjon og innebandy 

Kvinnefotballen ble i 2006 organisert i samarbeid med SF Grei gjennom toppklubben Linderud-Grei Toppfotball. I 2007 ble skiidretten skilt ut i et samarbeid med SF Grei og Grorud IL og de etablerte Lillomarka Skiklubb.

Kjente utøvere 
  Øystein Pettersen,  olympisk mester i lagsprint under OL i Vancouver 2010.

Eksterne lenker 
 Klubbens hjemmeside

Innebandyklubber i Norge
Håndballag i Norge
Fotballag i Oslo
Idrettslag i Oslo
Lillomarka
Linderud
Fotballag etablert i 1967
Idrettslag etablert i 1967
Lillomarka Idrettspark

Lillomarka Idrettspark (også kalt Lillomarka Arena) er et skisportsanlegg for langrenn og skiskyting plassert i en nedlagt del av steinbruddet Oslo Pukkverk i bydel Grorud i Oslo. Anlegget er hjemmebane til Lillomarka Skiklubb og er kombinert med asfalterte løyper for rulleski.

Lillomarka Arena 
Nedre del av idrettsparken kalles Lillomarka Arena. Dette området lages om til festivalområde i sommerhalvåret, og er arrangementssted for rockefestivalen GranittRock.
Om sommeren trener også Stovner Hundeklubb på området.
Det trenes i agility, lydighet og bruks. Det arrangeres flere hundekurs i sommerhalvåret der. 
4000m2 kunstgress er lagt ut på område, så treningsmulighetene er optimale.

Eksterne lenker 
 Om Lillomarka Idrettspark på Lillomarka Skiklubbs nettsider

Idrettsanlegg i Oslo
Lillomarka
Sport i bydel Grorud
Ammerud